– Нядаўна разам са старшынёй раённага аб’яднання воінаў-інтэрнацыяналістаў Сцяпанам Сцяпанавічам Цітком і яго калегам Аляксандрам Аляксандравічам Андралойцем ездзілі выбіраць камень, на якім будзе ўстаноўлены помнік. З тэхнічнага боку гэта вельмі важна, бо пры наяўнасці асновы ўжо можна планаваць, як будзе выглядаць фігура на камені, якім чынам яе лепш устанавіць і іншыя нюансы, неабходныя для работы. Дарэчы, на камені плануецца прымацаваць таблічкі з пералікам правінцый, дзе служылі астравецкія афганцы – каб ведалі і памяталі землякі і будучыя пакаленні.